projecte-aina/catalan_government_crawling huggingface dataset:
Dimecres 9 d'agost a les 18 h a la sala Infantil.
Adreçat a famílies amb infants a partir de 8 anys.
A la nostra agenda infantil d'estiu hi trobareu diversos tallers de natura i ciència amb diferents activitats lúdiques, educatives, divertides i en família.
L'Aula de la Natura de Les Esplanes (Nulles) ens proposa dos tallers ens els que aprendrem a fer moltes coses: fer de jardiners i pagesos, exploradors i descobridors....
Comptem amb en Xavier Boltà que transmet en els seus tallers els seus coneixements de natura als infants.
Dijous 13 de juliol: "Construïm un jardí" a les 18 h
A partir d'un grapat de material d'origen natural els infants faran les seves pròpies creacions convertint la Sala infantil en petits jardins.
Adreçat a famílies amb infants a partir de 4 anys
Dimecres 9 d'agost: "Per no perdre el rumb" a les 18 h
En aquest taller d'orientació construïrem la nostra brúixola i aprendrem a utilitzar-la sobre el mapa, el terreny i fins i tot per a trobar un llibre a la Biblioteca.
Adreçat a famílies amb infants a partir de 8 anys
Dijous 24 d'agost: "Ens divertim amb la ciència" a les 18 h
A càrrec de la Marina San José.
Adreçat a famílies amb infants a partir de 5 anys
A la nostra agenda infantil d'estiu hi trobareu sessions de contes per a totes les edats i gustos
Els més petits (fins a 3 anys) podran gaudir de les sessions de Ballmanetes i els més grans podran xalar amb diferents propostes de L'hora del conte.
Ens acompanyaran narradors amb una llarga experiència en el món de la narració oral: l'Agus Farré, molt conegut pels nostres usuaris, viu a Tarragona i ens acompanya durant l'any en les activitats adreçades als més petits; en Felip Kervarec és de Castelló, responsable de Món d'animació, serveis socioculturals i quan arriba l'estiu li agrada visitar la nostra Biblioteca per explicar a petits i grans les seves històries i finalment l'Alexander Hernández, narrador nascut a Veneçuela però resident a Tarragona, les seves sessions de contes i llegendes estan inspirades en l'imaginari rondallístic i llegendari veneçolà.
A càrrec d'Agus Farré i adreçat a famílies amb infants fins a 3 anys.
Dimecres 2 d'agost a les 11.30 h: Ballmanetes "Contes i sons"
A càrrec de Felip Kervarec i adreçat a famílies amb infants fins a 3 anys.
Dimarts 8 d'agost a les 11.30 h: L'hora del conte "La maleta dels contes"
A càrrec de Felip Kervarec i adreçat a infants a partir de 4 anys.
A càrrec d'Alexander Hernández i adreçat a infants a partir de 5 anys.
A càrrec d'Alexander Hernández i adreçat a infants a partir de 7 anys.
Divendres 26 d'octubre a les 18.30 hores a la Secció Local de la Biblioteca.
Versió original en català i castellà.
"No faràs res en aquesta vida!", li deia sovint el seu pare.
Eugeni Jofra, conegut posteriorment com a "Eugenio" va créixer en un ambient molt allunyat del món de l'espectacle.
La seva vida va fer un tomb quan va conèixer a la que seria la seva primera dona, Conchita Alcaide, qui realment el va convertir en artista.
Van formar un grup anomenat "Els dos", ella cantava i ell tocava la guitarra.
Després d'actuar per diferents locals i, fins i tot, estar a punt d'actuar a Eurovisió, l'Eugenio va fer el salt als escenaris com a còmic, explicant els acudits que abans introduïa entre cançó i cançó.
A partir de llavors, Eugenio omplia els escenaris amb la seva presència i el seu particular sentit de l'humor.
Sempre impassible, vestit de negre, amagat rere unes grans ulleres fosques i el fum d'una cigarreta eterna.
Sens dubte, ha deixat una empremta molt important a diverses generacions que encara avui riuen i expliquen els seus acudits.
A partir dels anys 80, i fins a mitjans dels 90, va estar present a totes les llars del país gràcies, sobretot, a la televisió.
A més, va fer gires per tot Espanya i part d'Amèrica Llatina.
Però l'èxit professional amagava el que passava lluny dels focus, a la intimitat.
Després d'un succés que sacsejaria la seva vida es va apoderar d'ell una tristesa profunda que el faria caure en un pou de foscor, del que mai va ser capaç de sortir-ne del tot.
Eugenio és el retrat de la cara més desconeguda del gran humorista.
La seva vida va ser un tsunami de sensacions, responsabilitats i emocions que no va saber gestionar.
Malgrat això, però, pujava a l'escenari i complia com a còmic.
Ha deixat una petjada inesborrable a diverses generacions que encara avui continuen rient dels seus acudits, tot i saber-ne el final.
I és que tots sabem de qui parlem quan una frase comença amb " El saben aquel que diu...? ".
Jordi Rovira és director i guionista.
Periodista freelance des de 1998 i llicenciat en Ciències de la Informació (UAB), Ciències Polítiques i Sociologia (UAB) i Geografia i Història (UNED).
Ha realitzat reportatges de caràcter social en una trentena de països com Kosovo, Iraq, Sierra Leone o Irlanda del Nord, publicats a molts diaris espanyols.
Des de 2005 combina aquesta feina amb la direcció de Capçalera, la revista del Col·legi de Periodistes de Catalunya.
L'any 2015, juntament amb Òscar Moreno, va codirigir el documental Joana Biarnés, una entre tots.
Xavier Baig és director de fotografia i productor.
El 2007 funda, juntament amb Òscar Moreno, la productora Rec Videoproduccions, SCP, des de la qual produeixen i realitzen documentals propis i per encàrrec per a cadenes com TVE, TV3, Antena 3 i Discovery Channel, i entre els quals destaca el documental Joana Biarnés, una entre tots.
És la prolongació del Docs Barcelona Festival llarg de l'any i el territori.
Sortida cultural a Vila-rodona (Cooperativa agrícola i columbari) i Centre d'Interpretació dels Castells del Gaià (El Catllar), amb Josep Santesmases, Pep Zaragoza i Maria de la Serra Rabadà.
Tastets de patrimoni té per objectiu donar a conèixer de primera mà, i posar en valor així, el patrimoni de les comarques de Tarragona a través de la presentació de xerrades, rutes i sortides culturals, preparades des dels centres d'estudis locals i comarcals, qui en són també autors o impulsors.
Els tastets s'organitzen des de l'any 2004 per la Biblioteca i l' Institut Ramon Muntaner, Fundació Privada dels Centres d'Estudis de Parla Catalana, qui s'encarrega de prestar suport i difusió als projectes d'estudi del patrimoni i promoció cultural fets des dels centres d'estudis.
Aquesta tardor 2018 coneixerem els Castells del Gaià i el cooperativisme agrari a les terres del Gaià.
Dimecres 17 d'Octubre a les 19 h.
Castells i viles noves, per Antoni Virgili, historiador i professor de la Universitat Autònoma de Barcelona
En la conferència s'explica com es va produir la conquesta de la marca del Penedès i l'ordenació de l'espai amb una xarxa de castells termenats, segles X i XI, fins arribar a Tarragona.
La centralització del poder comtal amb Ramon Berenguer III i Ramon Berenguer IV suposa un canvi en el control del territori.
Un bon exemple fou la delimitació de Tarragona per Ramon Berenguer III, que fou colonitzat a través de viles noves a partir de cartes de poblament.
L'any 1919 s'acomplirà el centenari del celler cooperatiu de Vila-rodona, obra de l'arquitecte Cèsar Martinell.
A diferència d'altres cellers cooperatius del mateix arquitecte, el de Vila-rodona continua funcionant a ple rendiment des de les estructures cooperatives creades fa 100 anys.
Si en els seus inicis durant la verema s'entraven i transformaven uns dos milions que quilos de raïm, avui en el mateix edifici s'hi entren entre 12 i 13 milions que quilos.
La història del cooperativisme agrari va lligat als processos històrics del país i en bona part dels municipis vitivinícoles no s'entendrien els darrers cent anys sense les estructures cooperatives que s'han creat, s'han transformat, fusionat en continuats processos evolutius.
Dissabte 1 de desembre a les 9.30 h.
Lloc de trobada: Plaça Imperial Tarraco.
Vila-rodona (Cooperativa agrícola i columbari) i Centre d'Interpretació dels Castells del Gaià (El Catllar), amb Josep Santesmases, Pep Zaragoza i Maria de la Serra Rabadà.
Divendres 30 de novembre a les 18.30 h a la Secció Local de la Biblioteca.
Versió original en àrab subtitulada en català.
El director de Return to Homs torna a la seva terra per viure dos anys amb la família d'Abu Osama, membre del grup Al-Nusra, la branca d'Al-Qaeda a Síria.
Allà serà testimoni de com els seus fills són entrenats, des de ben petits, per convertir-se en soldats de la jihad.
Descobrim des de dins què significa créixer amb un pare que creu profundament en una societat que viu sota les lleis de la xaria.
Els seus dos fills, Osama i Ayman, adoren i admiren el seu pare i obeeixen les seves paraules, però mentre Osama sembla seguir el camí de la jihad, Ayman vol tornar a l'escola.
Abu Osama, tot i ser un especialista en bombes i mines, també és un pare encantador.
Després de guanyar el Gran Premi del Jurat a Sundance, Talal Derki ens sedueix amb una història que, a través del dia a dia dels dos nens, ens permet comprendre la complexitat i la tragèdia del conflicte que viu Síria actualment.
Talal Derki va néixer a Damasc i viu a Berlín des de 2014.
Va estudiar direcció de cinema a Atenes i va treballar com a ajudant de direcció de llargmetratges per a nombroses produccions.
També va ser director de diversos programes de la televisió àrab entre el 2009 i el 2011.
A més, va treballar com a operador de càmera independent per a la CNN i Thomson & Reuters.
Els seus curtmetratges i llargmetratges han estat premiats en nombrosos festivals d'arreu del món.
El seu documental Return to Homs (DocsBarcelona 2014) va obtenir el Premi a la Millor Pel·lícula al festival i també va guanyar el Premi del Gran Jurat de World Cinema a Sundance el 2014.
Aquell mateix any, també va ser membre del jurat internacional d'IDFA.
És la prolongació del Docs Barcelona Festival llarg de l'any i el territori.
Xerrada a càrrec de la Fundació La Marató de TV3.
El càncer és la primera causa de mort a Catalunya entre els homes i la segona entre les dones.
Gràcies a la investigació biomèdica, a Catalunya, la supervivència al càncer ha crescut un 7% en els últims 10 anys, i la mitjana se situa, actualment, en el 55%.
Però malgrat els avenços que s'han fet en tractaments, mètodes de diagnòstic i prevenció, la incidència del càncer segueix sent molt alta.
1 de cada 2 homes i 1 de cada 3 dones tindran càncer al llarg de la seva vida.
Cal seguir investigant per millorar la supervivència de les persones que tindran aquesta malaltia.
Els experts calculen que més del 40% dels càncers es poden prevenir si se segueixen unes pautes de vida saludable:
-Evitar l'exposició excessiva al sol
-Fer les proves de detecció precoç (mamografia, citologia, sang oculta en femta)
Per saber-ne més i adonar-vos de la importància de la investigació, veniu a la xerrada.
Del 13 d'octubre al 15 de novembre a la biblioteca.
El Departament de Cultura, a través del Servei de Biblioteques de la Direcció General de Cooperació Cultural i l'Agència Catalana de Cooperació al Desenvolupament del Departament d'Exteriors impulsen "Biblioteques sense fronteres", un programa que reforça l'acció de la Generalitat de Catalunya en l'àmbit de l'educació per al desenvolupament.
L'objectiu del programa " Biblioteques sense fronteres" és contribuir a la construcció d'una ciutadania global transformadora a través de la difusió d'informació i recursos al públic de les biblioteques de Catalunya, per avançar així en la garantia i l'exercici dels drets humans.
Inscripcions a la Sala Infantil de la Biblioteca o per correu electrònic [EMAIL]
Presentem i expliquem contes amb l'Imma Pujol i la Cristina Caballé
Edat: famílies amb infants a partir de 6 anys
Projecció i col·loqui del documental Balam, editat per Luis Díaz i Marc Rodríguez.
El documental fa el seguiment d'un grup de persones refugiades provinent de Síria al llarg de l'anomenada Ruta dels Balcans.
Del 21 d'octubre al 13 de desembre 2018.
Organitza: Biblioteca Pública de Tarragona i Museu del Port de Tarragona
El cicle que aquest any arriba a la 9a edició s'adreça a un públic familiar, i vol fondre en una sola proposta el llegat del mar Mediterrani, un mar proper i alhora desconegut, farcit d'històries, mites i llegendes que formen part del nostre imaginari col·lectiu, i que des de la família s'ha transmès al llarg de generacions.
Així mateix des del Museu del Port i la biblioteca es fa un treball conjunt de recuperació del patrimoni mariner del Serrallo; aquest any presentem un nou conte, inspirat en la memòria de pescadors i persones vinculades al món de la pesca.
Arribarem al número 5 de la col·lecció Petit Museu, dedicat a la pesca del palangre.
Diumenge, 21 d'octubre a les 12 h
Edat: Famílies amb infants de 2 a 4 anys
Visita familiar a l'Observatori Blau.
Activitat familiar per fer una immersió al fons marí i viure la subhasta del peix
Dimarts, 23 d'octubre a les 17.15 h
Edat: Famílies amb infants a partir de 6 anys
Dijous, 25 d'octubre: Ramon, el ranxero, de pescador a cuiner
Presentació del conte Josep, el llucet, pescador de palangre al Serrallo d'Imma Pujol i Antonio Latre
Número 5 de la col·lecció Petit Museu
Diumenge, 28 d'octubre a les 12 h
L'hora del conte amb MonMas: Sota les onades
Manuel de Pedrolo i Sánchez de Molina (poeta, dramaturg, contista, novel·lista, articulista, traductor) va néixer a l'Aranyó (Segarra) l'any 1918 i va morir a Barcelona el 1990.
El Govern de la Generalitat ha aprovat el centenari del seu naixement com a commemoració oficial de l'any 2018.
Manuel de Pedrolo és un dels escriptors més prolífics i fecunds de la història de la literatura catalana.
Autor de més de 120 obres, va conrear tots els gèneres: teatre, poesia (inclosa la poesia visual), narrativa breu, novel·la (amb més de 70 títols), diaris, articles en premsa.
La seva intenció era normalitzar a tots els nivells la literatura en llengua catalana, la qual cosa volia dir acostar-la a tot tipus de lectors.
Per això va experimentar amb totes les possibilitats, des del "negre" a la ciència-ficció, la novel·la eròtica o el teatre de l'absurd.
També per aquest motiu la seva tasca com a traductor (va traduir nombroses obres d'autors contemporanis anglosaxons i francesos) resulta d'una gran importància.
Tot i mantenir-se força allunyat de la vida pública i dels centres de poder, va ser un autor molt popular.
Va rebre una vintena de premis literaris, entre ells el Víctor Català, el Sant Jordi o el Prudenci Bertrana.
El 1979 va ser guardonat amb el Premi d'Honor de les Lletres Catalanes.
De fermes conviccions ideològiques, Manuel de Pedrolo va posar l'escriptura als servei del país, alhora que confegia una obra innovadora, valenta i transgressora que mai no va ajustar-se als cànons establerts.
Els seus problemes amb la censura van ser greus i constants, i un bon nombre de les seves novel·les van veure la llum amb molts anys de retard.
Col·loqui: Manuel de Pedrolo, un escriptor normal per a un país normal, a càrrec d'Antoni Munné-Jordà i Anna Maria Villalonga.
La guerra civil, de 1936-1939, va escapçar les previsions d'un jove Manuel de Pedrolo de divuit anys, ple d'inquietuds i de projectes.
Amb tot el seu món enrunat, Pedrolo va decidir reconstruir la parcel·la que es veia més capaç de treballar, la literatura, i així va emprendre la tasca de posar la proscrita literatura catalana al compàs dels corrents més vigorosos de la literatura internacional, i alhora recuperar per a la literatura catalana els desorientats lectors per mitjà dels gèneres populars.
Comissària de l' Any Manuel de Pedrolo.
Autora de l'antologia Elles també maten (Llibres del delicte, 2013) i Noves dames del crim (Llibres del delicte, 2015).
Ha participat en el volum col·lectiu Visions del Purgatori (Males Herbes, 2018).
Antoni Munné-Jordà (Barcelona 1948) és escriptor i llicenciat en història de l'art. Ha antologat "Narracions de ciència-ficció: antologia" (1985), "Temps al temps" (1990), "Futurs imperfectes" (1997) i "La biblioteca de les galàxies" (1999).
És membre de l' Associació d'Escriptors en Llengua Catalana i ha estat cofundador i president de la Societat Catalana de Ciència Ficció i Fantasia.
Composició poeticomusical de Jaume Calatayud i Vicente Monera.
Pedrolo, més enllà de la seva qualitat i prodigalitat com a escriptor, va ser i és, voluntàriament i precisa, la imatge de l'intel·lectual compromès.
(2a sessió) Per a nois i noies a partir d'11 anys.
Ets lector i t'agradaria recomanar les teves lectures a altres joves per youtube?
Des de la Secció Jove i en motiu dels 15 anys dels clubs de lectura infantils i juvenils us proposem un taller de dues sessions per conèixer les tècniques d'expressió oral i escrita i les eines per treballar la imatge des d'una vessant més tècnica.
Les dues sessions estaran conduïdes per Carles Alcoy, narrador i filòleg i Oriol Guanyabens, actor de teatre i realitzador audiovisual de curtmetratges.
Un booktuber és algú que llegeix, comprèn i ho explica.
Aquest algú és un entusiasta que vol transmetre la seva opinió lectora.
N'hi ha de joves i de no tant joves.
N'hi ha diverses fonamentades en alguns prejudicis, del tipus: "és fàcil".
Una error molt comú és pensar que és fàcil parlar en públic.
Si mireu uns quants booktubers veureu gent que hi ha qui ho fa força bé i gent que no tant...
També hi ha qui creu que ha d'explicar un llibre.
O qui vol fer una crítica absolutament negativa, sense tenir en compte la dificultat i el risc d'això.
Hi ha qui té la idea que un vídeo directe és fàcil i sense dificultats...
Els tallers són una presentació de les normes bàsiques de l'oratòria adaptades al fet de parlar d'un llibre i fer-ho davant d'una càmera tot aprofitant per reflexionar al voltant de com n'és d'important la comunicació interpersonal.
A la primera sessió, conduïda pel filòleg i narrador Carles Alcoy, ens centrarem en l'elaboració del text: guió, estructura, escaleta... i reflexionarem al voltant de la nostra imatge i la projecció que donem de nosaltres a la xarxa.
A la segona sessió, l'Oriol Guanyabens, actor i realitzador audiovisual que ha participat en diferents projectes de curtmetratges, treballarà la part més tècnica de la imatge: realització, llum, fons, càmera...
Podeu fer les vostre reserves a: [EMAIL] o bé al 977240331
El músic rus més universal en el 125è aniversari de la seva mort.
Cicle d'audicions comentades a càrrec de Josep Maria Rota.
Una tardor més, la biblioteca s'omplirà de notes per compartir el plaer de l'escolta musical activa i col·lectiva.
Aquest 2018, el protagonista serà el compositor rus més universal: Piotr Ílitx Txaikovski.
Piotr Ilitx Txaikovski és el músic rus més famós.
No va pertànyer al "grup dels cinc", tot i que en va ser coetani.
Nascut a Vótkinsk el 7 de maig de 1840 i mort a Sant Petersburg el 6 de novembre de 1893, forma part de la gran família del Romanticisme, posterior a Schubert, Schumann o Wagner i contemporani de Bruckner i Brahms.
Com altres compositors russos, abans de dedicar-se a la música va cursar altres estudis; en el seu cas, de jurisprudència.
El seu estil musical combina els elements de l'òpera francesa i italiana, el simfonisme germànic i la música d'arrel russa.
La sort no sempre el va acompanyar: a Rússia va ser vist com un compositor massa "europeu", mentre que a Centreeuropa se'l titllava de massa "rus".
La seva vida sentimental també va ser caòtica.
La seva mort, oficialment, còlera, està envoltada d'un misteri similar a les morts de Mozart o Bellini.
Josep Maria Rota serà l'encarregat de conduir les tres sessions del cicle que aniran acompanyades de projeccions de fragments de les obres que s'aniran explicant en les millors versions disponibles.
La biblioteca també posarà a disposició dels usuaris una selecció de recursos bibliogràfics i audiovisuals que els assistents podran emportar-se, si ho desitgen, en préstec.
L'entrada és lliure, només limitada a l'aforament de la sala.
JOSEP MARIA ROTA és professor de música i llengües clàssiques a la Salle Tarragona i compositor membre del Col·lectiu de compositors de Tarragona.
Conferenciant habitual per als Amics de l'Òpera de Tarragona, Amics dels Clàssics de Barcelona i el Conservatori de Tarragona tambe és membre de la Gesellschaft der Freunde von Bayreuth (Amics de Bayreuth), Associació Wagneriana de Barcelona i Associació Hans Knappertsbusch (director wagnerià).
Dimarts 16 de gener les 18 hores als Serveis Territorials de Cultura de Tarragona (C/Major, 14)
La Direcció General de Política Lingüística de la Generalitat de Catalunya, el Consorci per a la Normalització Lingüística, l'Escola Oficial d'Idiomes, Òmnium Cultural i la Biblioteca Pública, en el marc del Ple pel Català al Camp de Tarragona, organitzem conjuntament aquest cicle amb l'objectiu de promoure la llengua catalana a la gran pantalla i potenciar el cinema com a eina de cohesió, gaudi col·lectiu i aprenentatge.
Aquesta tardor, el cicle arriba a la seva vuitena edició consolidant la seva oferta dirigida a tota la ciutadania i, molt especialment, a les persones que estan aprenent la nostra llengua.
Com a novetat, durant el mes de novembre, el cicle s'uneix al VOC.
Premis i Mostra d'Audiovisuals en català, que organitza Òmnium Cultural, amb el desig de fer més gran l'empenta a la producció cinematogràfica en català i la seva difusió.
El VOC (versió original en català) és un projecte que nasqué el 2016 amb la finalitat d'estimular la producció de continguts audiovisuals de qualitat en llengua catalana, contribuir a la seva difusió i ampliar-ne el públic.
Alhora, són uns premis que volen reconèixer els millors curtmetratges, websèries i micrometratges realitzats originalment en català, i incentivar la creació de nous continguts.
Enguany el VOC se celebrarà el divendres 17 de novembre a l'Antiga Audiència des de les 17 fins a les 23 hores.
En breu se'n podrà consultar la programació des de la seva pàgina web: http://voc.cat.
La resta de projeccions del cicle tindran lloc als Serveis Territorials de Cultura de Tarragona (C/Major, 14).
Com sempre, l'entrada és gratuïta només limitada a l'aforament de la sala.
El calendari i les pel·lícules que es projectaran són:
Dimarts 17 d'octubre a les 18 hores.
Un grup de missioners viatja al cor de la selva de l'Amazones a la recerca dels waorani, una tribu que està en perill d'extinció degut als assassinats per venjança.
Quan cinc missioners moren a mans d'aquest grup tribal, les seves famílies decideixen quedar-s'hi, tot i arriscar la seva vida.
MORTADEL·LO I FILEMÓ CONTRA EN JIMMY EL CATXONDO (2014 ), dirigida per Javier Fesser
Dimarts 19 de desembre les 18 hores.
S'acaba de produir l'atac criminal més gran contra l'estabilitat mundial.
Mentre el caos i el riure fàcil s'apodera de les institucions, de la banca, dels ministeris, de les fàbriques, dels col·legis, de la policia, etc., l'única organització capaç de posar-hi una mica d'ordre és la T.I.A. Els seus millors agents de camp, Mortadel·lo i Filemó, s'encarregaran d'acabar amb el brètol d'en Jimmy.
Dimarts 16 de gener les 18 hores.
Newt Scamander acaba de completar un viatge per tot el món per trobar i documentar una selecció de criatures màgiques.
A l'arribar a Nova York, un incident amb el seu equipatge fa que s'escapin algunes d'aquestes criatures que poden posar en perill el món màgic.